มัสยิดอับดุลลอฮ์ บิน ซะลาม

มัสยิดอับดุลลอฮ์ บิน ซะลาม (อาหรับ: مسجد عبد الله بن سلام) เป็นมัสยิดในออราน ประเทศแอลจีเรีย เดิมเป็น โบสถ์ยิวใหญ่แห่งออราน (ฝรั่งเศส: Grande synagogue d'Oran) โดยเคยเป็นโบสถ์ยิวที่ใหญ่ที่สุดในแอฟริกา ยังมีอีกชื่อว่า วิหารอิสราเอล (Temple Israélite) ตั้งอยู่ริมถนน Boulevard Joffre ปัจจุบันคือ Boulevard Maata Mohamed El Habib ประวัติ การก่อสร้างโบสถ์ยิวออร์ทอดอกซ์เริ่มต้นใน ค.ศ. 1879 ริเริ่มโดย Simon Kanoui และใช้เวลาในการสร้างเสร็จถึง 38 ปี โบสถ์ยิวนี้สร้างขึ้นในแบบมูเดฆาร์ใหม่และฟื้นฟูมัวร์ เมื่อแอลจีเรียเป็นเอกราชใน ค.ศ. 1962 ชาวแอลจีเรียเชื้อสายยิวเกือบทั้งหมด ซึ่งถือเป็นพลเมืองฝรั่งเศสตามกฤษฎีกาเกรมีเยอใน ค.ศ. 1870 ถูกส่งกลับฝรั่งเศสร่วมกับผู้ตั้งถิ่นฐานปีเย-นัวร์ ใน ค.ศ. 1975 โบสถ์ยิวนี้ถูกแปลงไปเป็นมัสยิด และตั้งชื่อตามอับดุลลอฮ์ อิบน์ ซะลาม ชาวยิวจากมะดีนะฮ์ในคริสต์ศตวรรษที่ 7 และเศาะฮาบะฮ์ของมุฮัมมัดที่เข้ารับอิสลาม อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ Abdallah Ibn Salam Mosque "The Jewish Community of Oran". The Museum of the Jewish People at Beit Hatfutsot. คลังข้อมูลเก่าเก็บจากแหล่งเดิมเมื่อ 2018-06-12.